ID-DEĊIŻJONI TAL-KUMMISSJONI
ta' l-20 ta' Awwissu 2004
li temenda għat-tieni darba d-Deċiżjoni 2004/122/KE dwar ċerti miżuri ta' protezzjoni in konnessjoni ma' l-influwenza avjana f'bosta pajjiżi Asjatiċi
(innotifikata fid-dokument bin-numru C(2004) 3294)
(Test b'rilevanza għaż-ŻEE)
(2004/606/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Kommunità Ewropea,
Wara li kkunsidrat id-Direttiva tal-Kunsill 91/496/KEE/KEE tal-15 ta' Lulju 1991 li tipprovdi l-prinċipji li jirregolaw l-organizzazzjoni ta' verifiki veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b'mod partikolari l-Artikolu 18 (1) tagħha,
Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tipprovdi l-prinċipji li jirregolaw l-organizzazzjoni ta' verifiki veterinarji fuq prodotti li jidħlu fil-Komunità minn pajjiżi terzi (2), u b'mod partikolari l-Artikolu 22(1) tagħha,
Billi:
(1)
Permezz tad-Deċiżjoni 2004/122/KE (3) il-Kummissjoni adottat miżuri ta' protezzjoni in konnessjoni ma' l-influwenza avjana f'bosta pajjiżi Asjatiċi, prinċipalmenti fil-Kambodja, fl-Indoneżja, fil-Ġappun, fil-Laos, fil-Pakistan, fir-Repubblika Popolari taċ-Ċina inkluż it-territorju ta' Ħong Kong, tal-Korea t'Isfel, tat-Tajlanda u tal-Vjetnam.
(2)
Fid-19 ta'Awwissu 2004 il-Malażja rrapurtat tfaqqiħ ta' l-influwenza avjana.
(3)
Minħabba s-sitwazzjoni tal-mard, il-miżuri li jinsabu fl-Artikolu 4 tad-Deċiżjoni 2004/122/KE għandhom japplikaw ukoll għall-Malażja.
(4)
Id-dispożizzjonijiet ta'din id-Deċiżjoni jkunu riveduti fil-laqgħa li jmiss tal-Kumitat Permanenti dwar il-Katina Alimentarja u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
Fl-Artikolu 4 paragrafu 1 tad-Deċiżjoni 2004/122/KE “Malażja” hija miżjuda mal-lista ta' pajjiżi terżi.
Artikolu 2
L-Istati Membri jridu jemendaw il-miżuri li japplikaw fuq l-importazzjoni sabiex iġibuhom f' konformità ma' din id-Deċiżjoni u jridu jgħamlu pubbliċità minnufih f'mod xieraq dwar il-miżuri adottati. Huma jridu jinfurmaw lill-Kummissjoni dwarhom.
Artikolu 3
Din id-Deċiżjoni hija indirizzata lill-Istati Membri.
Magħmula Brussell, fl-20 ta' Awwissu 2004.